Musiqq
Musiqq (tarimas: [mjuzik]) yra latvių duetas, susikūręs 2009 metais. 2011 m. vasario 23 d. jis laimėjo latvių nacionalinę atranką į Eurovizijos dainų konkursą 2011, kuris vyko Vokietijoje, Diuseldorfe. Gegužės 12 d., antrame Eurovizijos 2011 pusfinalyje, duetas atstovavo savo šaliai su daina „Angel in Disguise“ ir užėmė 17 vietą pusfinalyje. Grupę sudaro Marats Ogļezņevs ir Emīls Balceris. Keletas Musiqq dainų „Klimata kontrole“, „Abrakadabra“ ir „Dzimšanas diena“ tapo radijo hitais Latvijoje. Marats Ogļezņevs buvo žinomas kaip dainų kūrėjas ir hip-hopo stiliaus grupės Device narys.